**UZAICINĀJUMS**

pretendentiem piedalīties zemsliekšņa iepirkumā - cenu aptaujā par līguma slēgšanas piešķiršanas tiesībām

**„Autoruzraudzības veikšana būvobjektam „Ēkas energoefektivitātes uzlabošana un telpu apdares atjaunošana Raiņa ielā 69, Daugavpilī””**

**identifikācijas Nr. DPCP 2024/104**

## **Vispārīgā informācija:**

|  |  |  |
| --- | --- | --- |
| **Pasūtītāja/līgumslēdzēja nosaukums** | Daugavpils valstspilsētas pašvaldība | |
| Adrese | **Krišjāņa Valdemāra iela 1**, Daugavpils, LV-5401 | |
| Reģistrācijas numurs | **90000077325** | |
| Kontaktpersona | Daugavpils valstspilsētas pašvaldības iestādes „Daugavpils pašvaldības centrālā pārvalde” Attīstības departamenta Projektu nodaļas vecākā eksperte projektu jautājumos Helēna Trošimova tālr. 65404230, e-pasts: [helena.trosimova@daugavpils.lv](mailto:helena.trosimova@daugavpils.lv) | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

## **Zemsliekšņa iepirkuma nepieciešamības apzināšanās datums:** 2024.gada 21.oktobris.

## **Zemsliekšņa iepirkuma mērķis:** Autoruzraudzības veikšana būvobjektam „Ēkas energoefektivitātes uzlabošana un telpu apdares atjaunošana Raiņa ielā 69, Daugavpilī”.

## **Līguma izpildes termiņš**:līdz objekta nodošanai ekspluatācijā (provizoriski 12 (divpadsmit) mēneši).

## **Veicamo būvdarbu, preču piegādes vai pakalpojuma uzskaitījums (apjomi un/vai specifikācija):** ir noteikts tehniskajā specifikācijā (1.pielikums).

## **Paredzamā līgumcena:** 3600,00 EUR bez PVN.

## Piedāvājuma varianti nav pieļaujami**.**

## **Piedāvājuma izvēles kritērijs:** piedāvājums ar viszemāko cenu, kas pilnībā atbilst prasībām.

## **Piedāvājuma iesniegšanas veids:** līdz 2024. gada 24.oktobra plkst. 15:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu [ilga.leikuma@daugavpils.lv](mailto:ilga.leikuma@daugavpils.lv).

## **Prasības pretendentam un pretendenta piedāvājumam:**

## **10.1.** Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).

## **10.2.** Pretendentam izvirzītās kvalifikācijas prasības dalībai cenu aptaujā:

10.2.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: [www.ur.gov.lv](http://www.ur.gov.lv) u.c);

10.2.2. pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi” un tiesīgam veikt attiecīgos autoruzraudzības pakalpojumus. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijas Republikā reģistrēta uzņēmuma reģistrācijas faktu Latvijas Republikas Būvkomersantu reģistrā tiks pārbaudīta publiski pieejamā būvniecības informācijas sistēmas [www.bis.gov.lv](http://www.bis.gov.lv) datubāzē);

10.2.3. pretendentam nav pasludināts maksātnespējas process vai uzsākta tā likvidācija (šo informāciju pasūtītājs iegūst publiskajās datu bāzes);

10.2.4. pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR (šo informāciju pasūtītājs iegūst publiskajās datu bāzēs);

10.2.5. pretendents līguma izpildei piesaista vismaz šādu personālu: arhitekts (autoruzraudzības grupas vadītājs), speciālists ēku konstrukciju projektēšanā, speciālists ūdensapgādes un kanalizācijas sistēmu (ieskaitot ugunsdzēsības sistēmas) projektēšanā, speciālists siltumapgādes, ventilācijas un gaisa kondicionēšanas sistēmu projektēšanā, speciālists elektroietaišu projektēšanā (līdz 1 kV), speciālists elektronisko sakaru sistēmu un tīklu projektēšanā.

## Pretendents sniedz apliecinājumu, ka piedāvājums sagatavots neatkarīgi.

## **Informācija par rezultātiem:** tiks publicēts Daugavpils valstspilsētas pašvaldības tīmekļvietnē [www.daugavpils.lv](http://www.daugavpils.lv).

Daugavpilī, 2024. gada 21.oktobrī

Daugavpils pašvaldības centrālās pārvaldes

Attīstības departamenta vadītāja D.Krīviņa

Daugavpils pašvaldības centrālās pārvaldes Attīstības departamenta

Investīciju un starptautisko sakaru nodaļas vadītāja O.Tolmačova

Daugavpils pašvaldības centrālās pārvaldes

Attīstības departamenta Projektu nodaļas vadītāja D.Briška-Nikolajeva

Daugavpils pašvaldības centrālās pārvaldes

Attīstības departamenta juriste I. Leikuma

**1. pielikums**

# **TEHNISKĀ SPECIFIKĀCIJA CENU APTAUJAI**

**„Autoruzraudzības veikšana būvobjektam „Ēkas energoefektivitātes uzlabošana un telpu apdares atjaunošana Raiņa ielā 69, Daugavpilī””**

**identifikācijas Nr. DPCP 2024/104**

1. **Informācija par būvprojektu:**

“Ēkas pārbūve jaunatnes centra vajadzībām Raiņa ielā 69, Daugavpilī”, (turpmāk – Būvprojekts). *Būvprojekts pieejams:* [*https://www.eis.gov.lv/EKEIS/Supplier/Procurement/121529*](https://www.eis.gov.lv/EKEIS/Supplier/Procurement/121529)*.*

1. **Autoruzraudzības veikšanas termiņš** - līdz objekta nodošanai ekspluatācijā.
2. **Būvprojekta sastāvs**:

* Skaidrojošais apraksts (SA);
* Ģenplāns (ĢP);
* Arhitektūras risinājums (AR);
* Būvkonstrukcijas (BK);
* Ventilācija (AVK-V);
* Apkure (AVK-A);
* Elektroapgāde (EL);
* Apsardzes signalizācija (ESS-AS);
* Elektronisko skaru inženiertīkli (ESS-TK);
* Elektronisko sakaru sistēma, ārējās (EST);
* Siltumapgāde ārējā, siltummehānika (SAT);
* Tehniskās apsekošanas atzinums (TAA);
* Ugunsgrēka atklāšanas un trauksmes signalizācijas sistēmas (UATS);
* Ūdensapgāde un kanalizācija iekšejā (UK);
* Ūdensapgāde un kanalizācija ārējā (UKT);
* Ugunsdrošības pasākumu pārskats (UPP);
* Darbu organizēšanas projekts (DOP);
* Būvdarbu apjomu saraksts (BA).

1. **Autoruzrauga pienākumi un tiesības:**
   1. Autoruzraugs apņemas veikt autoruzraudzību sekot akceptētā būvprojekta realizācijas gaitai atbilstoši, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, citiem Latvijas būvnormatīviem un citiem būvniecību regulējošajiem normatīvajiem aktiem. Autoruzraugs ir atbildīgs par to, lai visā līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem.
   2. Galvenais autoruzraudzības mērķis ir nodrošināt būvprojekta autentisku realizāciju dabā, nepieļaujot darbuzņēmēju patvaļīgas atkāpes no akceptētā projekta, kā arī normatīvo aktu un standartu pārkāpumus būvniecības procesā.
   3. Autoruzraugs atbild par attiecīgā būvprojekta autentisku īstenošanu atbilstoši Latvijas būvnormatīviem un citos būvniecību regulējošos normatīvajos aktos noteiktajām prasībām.
   4. Autoruzraugam ir pienākums apsekot Objektu atbilstoši autoruzraudzības plānam un apsekojuma rezultātus ierakstīt fiksēt Būvniecības informācijas sistēmā būvdarbu žurnāla sadaļā “Autoruzraugu ieraksti”.
   5. Autoruzraugam ir pienākums būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji būvprojektā paredzētajiem.
   6. Autoruzraugam ir pienākums pārbaudīt, vai būvobjektā ir atbilstoša būvprojekta un būvdarbu izpildes dokumentācija.
   7. Autoruzraugam ir pienākums nekavējoties rakstiski informēt Pasūtītāju un Būvvaldi, ja tiek konstatētas patvaļīgas atkāpes no tehniskā projekta, būvdarbu laikā ir konstatētie trūkumi, kļūdas vai ja netiek ievērotas Latvijas būvnormatīvu prasības.
   8. Autoruzraugam ir jāveic būvprojekta labojumus, precizējumus, mezglu detalizāciju bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, būvprojekta izmaiņu saskaņošanai.
   9. Autoruzraugam ir pienākums izvērtēt, izanalizēt un saskaņot Būvuzņēmēja iesniegtos neparedzēto darbu vai papildus darbu tāmes. Saskaņojot neparedzēto darbu tāmi vai papildus darbu tāmi, Autoruzraugs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti.
   10. Autoruzraugam ir pienākums būvdarbu gaitā savlaicīgi pārbaudīt būvobjektā lietoto konstrukciju, tehnoloģiju un citu iekārtu, būvizstrādājumu un materiālu atbilstību Būvniecības dokumentācijai un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Būvniecības dokumentācijā paredzētajiem, kā arī piedalīties segto darbu un citu izpildīto būvdarbu pieņemšanā, parakstot attiecīgus aktus.
   11. Autoruzraugs informē Pasūtītāju par visiem apstākļiem, kuri var ietekmēt būvniecības procesu, un sniedz priekšlikumus par iespējamiem risinājumiem.
   12. Pasūtītājs ir tiesīgs jebkurā Autoruzraudzības veikšanas posmā veikt Autoruzraudzības darbu izpildes pārbaudi, pārbaudot vai tā atbilst visiem līguma nosacījumiem.
   13. Autoruzraugam ir pienākums visas atkāpes no būvprojekta fiksēt Būvniecības informācijas sistēmā būvdarbu žurnāla sadaļā “Autoruzraugu ieraksti”.
   14. Pabeidzot Objekta būvniecību, Autoruzraugs fiksēt Būvniecības informācijas sistēmā būvdarbu žurnāla sadaļā “Autoruzraugu ieraksti” izdara atzīmi par izpildīto būvdarbu atbilstību būvprojektam un ar Autoruzraugu saskaņotajām izmaiņām.
   15. Autoruzraugam ir pienākums regulāri piedalīties visās būvsapulcēs, kā arī ierasties objektā 24 stundu laikā pēc Pasūtītāja rakstiska vai mutiska pieprasījuma saņemšanas.
   16. Autoruzraugam ir pienākums bez papildus atlīdzības ne vēlāk kā 3 (trīs) dienu laikā izdarīt izmaiņas vai papildinājumus būvprojektā, ja šādu izmaiņu nepieciešamība rodas sakarā ar kļūdu vai neatbilstību būvprojektā, vai kādu citu būvprojekta autora vai autoruzrauga vainu vai nolaidību.
   17. Autoruzraugam ir pienākums piedalīties darba sapulcēs iknedēļas un komisijas darbā, pieņemot Objektu ekspluatācijā.
   18. Autoruzraudzību saskaņā ar šo līgumu var veikt sertificēti speciālisti. Autoruzraudzības grupas locekļi tiek iecelti ar rīkojumu un viņu uzvārdi tiek ierakstīti fiksēt Būvniecības informācijas sistēmā būvdarbu žurnāla sadaļā “Autoruzraugu ieraksti”.
   19. Autoruzraugam ir jāinformē Pasūtītāju, ja specifisku jautājumu risināšanai ir jāpiesaista autoruzraudzības grupā neietilpstoši speciālisti un konsultanti.
   20. Autoruzraugs ir atbildīgs par pasūtītājam vai būvuzņēmējam nodarītajiem zaudējumiem, kas radušies autoruzrauga bezdarbības vai vainas dēļ.
   21. Autoruzraugam ir pienākums īstenot citus no Vispārīgajiem būvnoteikumiem un citiem normatīvajiem aktiem izrietošus pienākumus un tiesības.

**Sagatavoja:**

Daugavpils pašvaldības centrālās pārvaldes

Īpašuma pārvaldīšanas departamenta

Nekustamā īpašuma attīstības nodaļas būvinženiere I.Smane

**2. pielikums**

**TEHNISKAIS - FINANŠU PIEDĀVĀJUMS**

# **CENU APTAUJAI**

**„Autoruzraudzības veikšana būvobjektam „Ēkas energoefektivitātes uzlabošana un telpu apdares atjaunošana Raiņa ielā 69, Daugavpilī””**

**identifikācijas Nr. DPCP 2024/104**

\_\_\_\_\_\_\_\_\_\_\_\_\_ (*datums, vieta*)

Iepazinušies ar cenu aptauju „Autoruzraudzības veikšana būvobjektam „Ēkas energoefektivitātes uzlabošana un telpu apdares atjaunošana Raiņa ielā 69, Daugavpilī””, identifikācijas Nr. DPCP 2024/104 un cenu aptaujas tehniskās specifikācijas prasībām, \_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) piedāvā līdz objekta nodošanai ekspluatācijā izpildīt autoruzraudzības pakalpojumu

saskaņā ar pasūtītāja tehniskās specifikācijas nosacījumiem, par šādu līgumcenu:

|  |  |
| --- | --- |
| **Pasūtītie pakalpojumi** | **Piedāvātā līgumcena,**  **EUR bez PVN** |
| Autoruzraudzības veikšana būvobjektam „Ēkas energoefektivitātes uzlabošana un telpu apdares atjaunošana Raiņa ielā 69, Daugavpilī” |  |
| PVN \_\_%, EUR |  |
| Kopā ar PVN |  |

Piedāvātā cena vārdiem: *(ierakstīt piedāvājuma cenu EUR bez pievienotās vērtības nodokļa (PVN))*

Pakalpojuma līguma izpildei tiks piesaistīti šādi speciālisti:

|  |  |  |  |  |  |
| --- | --- | --- | --- | --- | --- |
| **Nr.** | **Amata nosaukums līguma izpildē** | **Vārds, uzvārds**  (*atbildīgajam autoruzraugam norāda arī telefona numuru*) | **Kompetences joma** | **Sertifikāta Nr.**  *(ja speciālists reģistrēts būvspeciālistu reģistrā)* | **Informācija par to:**  - vai iepirkuma līguma izpildē iesaistītais speciālists ir reģistrēts Būvkomersantu reģistrā kā pretendenta speciālists  - vai ar speciālista darba devēju (personu, uz kuras iespējām pretendents balstās) tiks noslēgts līgums (vienošanās) par tā speciālista piesaisti  - vai ar pašu speciālistu tiks noslēgts darba līgums |
| **1.** |  |  |  |  |  |
| **2.** |  |  |  |  |  |
|  |  |  |  |  |  |

**\_\_\_\_\_\_\_\_\_\_\_\_\_\_\_\_\_\_\_\_** (*uzņēmuma nosaukums, reģ.Nr.*) **apliecinām,** ka:

– esam iepazinušies ar tehniskās specifikācijas nosacījumiem un apņemamies tos ievērot un izpildīt;

– nav tādu apstākļu, kuri liegtu mums piedalīties cenu aptaujā un pildīt tehniskās specifikācijās norādītās prasības;

– piedāvājums sagatavots neatkarīgi un neesam ieinteresēti nevienā citā piedāvājumā, kas iesniegts šajā cenu aptaujā.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |

\* *Pretendenta paraksttiesīgās vai tā pilnvarotās personas vārds, uzvārds*

**INFORMĀCIJA PAR PRETENDENTU**

Pretendenta nosaukums:

Reģistrācijas Nr.

Nodokļu maksātāja reģistrācijas Nr.

Būvkomersanta reģ.Nr.

Juridiskā adrese:

Bankas rekvizīti:

Kontaktpersonas vārds, uzvārds:

Tālrunis: Fakss: E-pasta adrese: Tīmekļa vietnes adrese:

Personas, kura, gadījumā, ja pretendentam tiks piešķirtas tiesības slēgt pakalpojuma līgumu, ir tiesīga parakstīt pakalpojuma līgumu, amats, vārds, uzvārds: